     กลับมาอีกครั้งสำหรับร้านนี้ วันนี้ตั้งใจซื้อกลับบ้านที่เพชรบูรณ์ไปฝากคุณพ่อให้ลองชิม เป็นร้านรถเข็นที่ขายอยู่หน้าตลาดเทศบาล 3 จังหวัดพิษณุโลก ขายช่วงบ่ายแก่ ๆ ไปจนถึง 19.00 น. วันนี้เป็ดราคาตัวละ 350 บาท เลยจัดไปครึ่งตัวทางร้านลดให้เหลือ 170 บาท ชอบพ่อค้ามาก พูดจา อัธยาศัยดี นอกจากเป็ดแล้วที่นี่ยังมีไก่ย่างให้ลอง ผมเองก็ยังไม่เคยลองเหมือนกัน เปิดครึ่งตัวผมทานกันทั้งบ้านได้ 3-4 มื้อทีเดียว มื้อสุดท้ายวันนี้เอาไปผัดใส่กระเทียมน้ำปลาพริก อร่อยดีครับ ส่วนตัวเป็ดพะโล้นั้นสับมาชิ้นใหญ่หน่อย น้ำจิ้มเป็นน้ำจิ้มสามรส ไม่เหมือนน้ำจิ้มเป็ดพะโล้ที่เคยทาน ถูกใจตรงใส่เลือดก้อนโตมาให้ 2 ชิ้น ทานเพลินเลย จะเป็นกับข้าว หรือกับแกล้ม ก็อร่อยจ้า

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (1,140)